Mėlyna ir geltona

Mėlyna ir geltona – nevyriausybinė organizacija, remianti (jų pačių žodžiais) „ginkluotą Ukrainos pasipriešinimą prieš Rusijos agresiją“, nuo 2014 metų. Ji aprūpina Ukrainos karius ir savanorius įranga, kuri nėra ginkluotė, tačiau aiškiai naudojama būtent kovoje ir ten reikalinga. Organizacijos nariai turi keletą Ukrainos apdovanojimų. Oficialiai joje įdarbinti septyni darbuotojai.Mėlyna ir geltona, VšĮ (rekvizitai) rekvizitai.vz.lt

Tiekiamos šarvinės liemenės, šalmai, mašinos, optika, radijo ryšio priemonės, naktinio matymo įranga, dronai, apranga bei taktinė medicina.

 Surenkamos sumos 
2017–2019 metais organizacija per metus surinkdavo apie 100 000 eurų.

2022 m., prasidėjus Rusijos–Ukrainos karui, aukojamos sumos išaugo. Vien invazijos dieną, vasario 24 d., buvo paaukota maždaug milijonas eurų„Blue / Yellow“ organizacija praneša, kad Ukrainai paaukota daugiau nei milijonas eurų lrt.lt, iki vasario 25 d. paaukota apie du milijonus eurų. Pirmojo Rusijos invazijos mėnesio metu organizacijai „Mėlyna ir geltona“ lietuviai per 2022 m. paaukojo daugiau kaip 40 mln. eurų.Austėja Masiokaitė-Liubinienė (2022). Organizacijai „Mėlyna ir geltona“ lietuviai jau paaukojo 10 mln. eurų. kaunas.kasvyksta.lt Vidutinė auka siekia apie 100 eurų, aukoja tiek paprasti žmonės, tiek ir verslai. Pačios organizacijos duomenimis, 2022 m. kovo 16 dieną jau buvo ne šiaip surinkta bet ir išsiųsta paramos už 18 500 000 eurų.Organizacijos tinklalapis. https://www.blue-yellow.lt/

LRT studijoje organizacija taip pat rengė paramos koncertus „Kartu iki pergalės“, kurių metu irgi buvo surinkta lėšų.

 Registracija 
Registracija tinklalapyje reikalinga tik juridiniams asmenims, suteikiantiems daugiau nei 1500 eurų paramos. Fiziniams asmenims registracija nereikalinga.

 Sukčiavimo atakos prieš organizaciją 
Socialiniuose tinkluose (Facebook ir pan.) būta apgalvotų sukčiavimo atakų prieš šią organizaciją, kurių metu buvo kviečiama aukoti neva jai, tačiau nurodant kitą banko sąskaitą. Ten sukurtos netikros paskyros iš pažiūros atrodo identiškai tikroms. Utenos policija perspėjo būti apdairiems ir prieš pervedant pinigus sutikrinti tinklalapio adresą bei banko sąskaitos numerį.Paramą Ukrainai renkantys „Blue / Yellow“ įspėja: sukčiai bando pasinaudoti mūsų vardu. lrytas.lt

 Šaltiniai 

Kategorija:Lietuvos paramos fondai
Kategorija:Lietuvos nevyriausybinės organizacijos
Kategorija:2022 m. Rusijos invazija į Ukrainą